Adeg-a yuγal ibeddel isem, isemma-as umaru deg uḥric wis sin « Agni n Ddabex », imi ulac tayessawt, annar-nni yuγal d adeg i deg tturaren yigerdan ddabex. Dinna i d-iban uwadem agejdan n wungal, isem-is Meqran. Syen γer-s Agni yeṭṭef isem wis krad, d Agni n uẓru, d azwel n uḥriw wis krad n wungal. Deg-s i yexdem Meqran lxedma-ines tamenzut, yessekfal-d aẓru. Agni-a yuγal d « Agni n tbasant », isem wis ukuẓ i yesɛa wadeg-a, isemma-as akken umsawal, acku Meqran yettawi ccrab deg tbasant, yesnuzuy-it deg Ugni n Uẓu, dγa yuγal wadeg-nni d « Agni n tbasant ». Ma yella d isem wis xemsa i as-yettnefken, d « Agni n twaγit », d azwel n weḥric wis xemsa n wungal, yerna d wagi, daγen, i d azwel n wungal; isemma-as akken acku dinna i teḍra twaγit. Dinna i yettwanγa Meqran.